Reagált az MTK Torghelle eladására | csakfoci.hu
Reagált az MTK Torghelle eladására
Közzétéve: 2017. január 24., kedd, 13:01
Domonyai László klubigazgató nyilatkozott a csatár esetleges távozásáról.
Fotó: www.nb1.hu
Mint arról rovatunkban beszámoltunk, a Nemzeti Sport információi szerint Torghelle Sándor a Videotonhoz szerződhet télen. Megkeresésünkre az MTK viszont határozottan cáfolta a támadó klubváltását, a kék-fehérek nem engedik el a rutinos játékost.
– Valóban volt megkeresés a Videoton részéről, de arra válaszolva világossá tettük, hogy Torghelle Sándor nem eladó sem most, sem a jövőben – szögezte le Domonyai László klubigazgató a csakfoci.hu megkeresésére.
Torghelle ősszel 14 meccsen szerzett 6 góljával a kék-fehérek legeredményesebb játékosa volt. Bár az MTK télen több támadó szellemű játékost is igazolt: érkezett például Juri Kolomoec, valamint Leandro Martinez, de ez a jelek szerint semmilyen formában nem érinti Torghelle helyzetét.
A rutinos, 34 éves csatár korábban közel két éven át futballozott a Videotonban, onnan szerződött a kék-fehérekhez.
Igazolt a Gyirmót és a Debrecen – kattints a hazai átigazolási hírekért!
Címkék: magyar foci MTK Torghelle Sándor